Kodon
Kodon je triplet baza (nukleotida) koji u informacijskoj RNK određuje (kodira) ugradnju specifične aminokiseline u bjelančevinu tokom translacije. U interakciji sa antikodonom, određuje mjesto ugradnje određene aminokiseline u peptidni lanac nastajuće proteinske molekule. To je osnovna jedinica (slovo) sveukupne genetičke informacije, tj. svojevrsne genetičke poruke. Jedan kodon uvijek kodira ugradnju samo jedne (uvijek iste) aminokiseline, ali više kodona može kontrolirati ugradnju jedne te iste aminokiseline.